32001D0036
L 010/59
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 22 декември 2000 година
относно определянето на специални условия за внос на рибни продукти с произход от Ямайка
(нотифицирано под номер С(2000) 4077)
(текст от значение за ЕИП)
(2001/36/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/493/ЕИО на Съвета от 22 юли 1991 г. относно определяне на ветеринарно-санитарните изисквания за производството и пускането на пазара на рибни продукти (1), последно изменена с Директива 97/79/ЕО (2), и по-специално член 11 от нея,
като има предвид, че:
(1)
Експерт на Комисията е извършил посещение за инспекция в Ямайка, за да потвърди условията, при които се произвеждат, съхраняват и изпращат в Общността рибни продукти.
(2)
Разпоредбите на законодателството на Ямайка относно ветеринарно-санитарната инспекция и мониторинга на рибните продукти могат да се считат еквивалентни на установените в Директива 91/493/ЕИО.
(3)
Veterinary Services Division (VSD) of the Ministry of Agriculture на Ямайка е в състояние ефективно да проверява прилагането на действащото законодателство.
(4)
Процедурата за придобиването на здравния сертификат, посочен член 11, параграф 4, буква а) от Директива 91/493/ЕИО трябва също така да покрие определението на образец за сертификат, минималните изисквания по отношение на езика(езиците), на който(които) той трябва да бъде издаден, както и ранга на лицето, оправомощено да го подписва.
(5)
В съответствие с член 11, параграф 4, буква б) от Директива 91/493/ЕИО, на опаковките с рибни продукти трябва да се постави маркировка, в която да е посочено името на третата страна и номерът на одобрението/регистрационният номер на предприятието, кораба-фабрика, хладилния склад или хладилния кораб по произход.
(6)
В съответствие с член 11, параграф 4, буква в) от Директива 91/493/ЕИО, трябва да се състави списък на одобрените предприятия, кораби-фабрики или хладилни складове, а също така трябва да се състави списък на хладилните кораби, оборудвани в съответствие с изискванията на точки 1-7 от приложение II към Директива 92/48/ЕИО (3). Тези списъци трябва да бъдат съставени на базата на кореспонденция от VSD до Комисията. Следователно задължение на VSD е да осигури съответствие с разпоредбите, установени за тази цел в член 11, параграф 4 от Директива 91/493/ЕИО.
(7)
В съответствие с гаранциите, предоставени от VSD, по отношение на замразените морски коремоноги, които Ямайка изразява желание да изнася за Общността, Комисията прие Решение 2001/37/ЕО от 22 декември 2000 г. относно установяването на специалните условия за внос на морски коремоноги с произход от Ямайка (4).
(8)
В съответствие с член 3, параграф 4, буква б) от Директива 91/493/ЕО, в допълнение към изискванията на Директива 91/492/ЕИО, замразените морски коремоноги отговарят на изискванията на Директива 91/493/ЕИО. За целта, производствените области, от които могат да се добиват морските коремоноги, предназначени за износ в Общността, са определени с Решение 2001/37/ЕО и следва да бъде установен списък на предприятията, от които следва да бъде разрешен вносът, както и образецът за здравен сертификат, който следва да придружава вноса на замразени морски коремоноги.
(9)
VSD е предоставила официални уверения по отношение на съответствието с правилата, установени в глава V на приложението към Директива 91/493/ЕИО и по отношение на изпълнението на изисквания, еквивалентни на установените в тази директива.
(10)
Мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Veterinary Services Division (VSD) of the Ministry of Agriculture на Ямайка е компетентният орган за Ямайка за проверка и сертифициране на съответствието на рибните продукти и продуктите от аквакултури с изискванията на Директива 91/493/ЕИО.
Член 2
Рибни продукти и продукти от аквакултури с произход от Ямайка трябва да отговарят на следните условия:
1.
Всяка пратка трябва да бъде придружена от оригинал на ветеринарно-санитарен сертификат с пореден номер и дата, надлежно попълнен и подписан, състоящ се само от един лист, в съответствие с образеца в приложение А към настоящото решение.
2.
Продуктите трябва да произхождат от одобрени предприятия, кораби-фабрики, хладилни складове или хладилни кораби, изброени в приложение Б към настоящото решение.
3.
Освен в случая на замразени рибни продукти в насипно състояние, предназначени за производство на консервирани храни, върху всички пакети трябва да бъдат отпечатани думата „ЯМАЙКА“ и номерът на одобрението/регистрационният номер на предприятието, кораба-фабрика, хладилния склад или хладилния кораб с незаличими букви.
Член 3
1. Сертификатите, посочени в член 2, параграф 1, трябва да бъдат съставени на поне един от официалните езици на държавата-членка на Общността, в която се извършват проверките.
2. Сертификатите трябва да съдържат името, длъжността и подписа на представителя на VSD и неговия официален печат с цвят, различен от тези на останалите потвърждения.
Член 4
Настоящото решение влиза в сила 60 дни след публикуването му в Официален вестник на Европейските общности.
Член 5
Адресати на настоящото решение са държавите-членки.
Съставено в Брюксел на 22 декември 2000 година.